Diari Oficial de la Generalitat Valenciana


Sumari del DOGV 4117, del 30-10-2001 (2001/10976)

ORDRE de 10 d'octubre de 2001, de la Conselleria d'Economia, Hisenda i Ocupació, per la qual es delega la competència en matèria d'acceptació de donacions de béns mobles en els consellers competents per raó de la finalitat de la donació.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4117

Data del DOGV
:   30-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10573


Data del document
:   10-10-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * delegació de poders
    * administració regional
    * propietat de béns
    * propietat immobiliària
    * competència administrativa

ORDRE de 10 d'octubre de 2001, de la Conselleria d'Economia, Hisenda i Ocupació, per la qual es delega la competència en matèria d'acceptació de donacions de béns mobles en els consellers competents per raó de la finalitat de la donació. [2001/A10050]
  
L'article 22 de la Llei 3/1986, de 24 d'octubre, de Patrimoni de la Generalitat Valenciana, en la redacció que en fa la Llei 11/2000, de 28 de desembre, estableix que la competència per a l'acceptació de donacions a favor de la Generalitat Valenciana correspon al conseller competent en matèria d'hisenda, encara que el donant haja assenyalat com a beneficiari un altre òrgan de la Generalitat. Per raons d'eficàcia administrativa resulta convenient la delegació d'aquesta competència, quan la donació es referisca a béns mobles, a favor del titular de la conselleria que els haja d'utilitzar, atenent la finalitat de la donació.
  
En conseqüència, d'acord amb el que estableixen els articles 13 i 16 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú,
  
ORDENE
  
Article 1
  
Delegar la competència per a l'acceptació de donacions de béns mobles, llevat dels vehicles, en els consellers titulars de les conselleries que els hagen d'utilitzar atenent la finalitat de la donació.
  
Article 2
  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan delegant, d'acord amb el que estableix l'article 13.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú
  
Article 3
  
Les resolucions que es dicten fent ús de la present delegació seran comunicades a la Direcció General de Patrimoni d'aquesta conselleria, adjuntant la certificació d'inventari aprovada per Ordre de 21 d'octubre de 1987, de la Conselleria d'Economia i Hisenda, indicant-hi, a més, el valor del bé. En cas de béns mobles de caràcter artístic, s'adjuntaran també les dades necessàries per a la seua constància en l'Inventari General, segons el model adjunt com a annex I.
  
Article 4
  
La present delegació no serà obstacle perquè l'òrgan delegant puga advocar el coneixement o la resolució de tots aquells afers que considere oportuns i, així mateix, podrà revocar-la en qualsevol moment, d'acord amb el que estableixen els articles 13.6 i 14 de la Llei 30/1992 esmentada.
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 10 d'octubre de 2001
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX I
  
Obres de caràcter artístic
  
Títol
  
Autor
  
Data d'execució
  
Dimensions imatge (foto)
  
Descripció de l'obra
  
Firma
  
Inscripcions
  
Tècnica
  
Suport
  
Estat de conservació
  
Restauracions
  
Dret sobre l'obra
  
Cedit per
  
Data
  
Encarregat de la custòdia
  
Edifici que l'alberga
  
Adreça